open-index/open-wikipedia-markdown huggingface dataset:
תאוריית הפרסה

[ממוזער|400x400 פיקסלים|תומכי התאוריה טוענים שה[שמאל רדיקלי בישראל|שמאל הקיצוני והימין הקיצוני קרובים אחד לשני יותר מלמרכז הפוליטי]]
במדעי המדינה, **תאוריית הפרסה** (באנגלית: **Horseshoe theory**) טוענת כי בניגוד לתפיסה המקובלת, שלפיה השמאל הקיצוני והימין הקיצוני מאוד רחוקים בספקטרום הפוליטי, הם למעשה דומים זה לזה בדומה לאופן שבו קצות פרסה קרובות זו לזו. התאוריה מיוחסת לסופר הצרפתי ז'אן-פייר פיי.

התאוריה מתחרה עם המוסכמה של מערכת השמאל והימין בפוליטיקה וכן הרצף הפוליטי המוכר. תומכי התאוריה מצביעים על כך שקיימים לכאורה קווי דמיון רבים בין השמאל הקיצוני לבין הימין הקיצוני. בין היתר, הם מצביעים על התמיכה באלימות והיאחזות בגישות קיצוניות וחסרת פשרות – מאפיינים בולטים בשני קצות הקשת הפוליטית. דוגמה בולטת להצדקת התאוריה היא ההשוואה בין אדולף היטלר ליוסיף סטלין. השניים אמנם נקטו בגישות אידאולוגיות אשר לכאורה שונות זו מזו באופן קיצוני, אך היו מאוד דומים בכל הנוגע לאלימות חסרת מעצורים ולמשטר הטוטליטרי שאפיינו את גרמניה הנאצית ואת ברית המועצות בתקופתם.
מבקרי התאוריה טוענים כי רבים משתמשים בביטוי תאוריית הפרסה ככשל לוגי בטיעונים (טיעון מן הבורות) ואומרים שלהיות מרכז פוליטי היא הדרך היחידה קדימה, ומסרבים להכיר בכך שהמרכז הפוליטי משתנה כל הזמן (חלון אוברטון).

## ראו גם
* שמאל וימין בפוליטיקה
* תרשים נולאן

## קישורים חיצוניים

## הערות שוליים

קטגוריה:פוליטיקה
קטגוריה:מדע המדינה
קטגוריה:ספקטרום פוליטי
קטגוריה:דיכוטומיות
עונת 1990/1991 בלה ליגה

**עונת 1990/1991** הייתה העונה ה-60 של לה ליגה שהיא הליגה הספרדית הבכירה בכדורגל. העונה החלה ב-1 בספטמבר 1990 והסתיימה ב-9 ביוני 1991. 

הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה.

בהתאם לתוצאות של העונה הקודמת סלטה ויגו, ראיו ואיקאנו  ומאלגה ירדה ליגה. מליגת המשנה עלו ריאל בטיס, אספניול וריאל בורגוס.

ברצלונה זכתה בתואר וזאת בפעם ה-11 בתולדות המועדון. היא זכתה גם בהסופר קאפ הספרדי תוך ניצחון על אתלטיקו מדריד בסיכום מפגש כפול - 1:0, 1:1. 

ריאל בטיס וקאסטיון ירדו לליגת המשנה בסוף העונה. קדיס וריאל סרגוסה השתתפו במשחקי המבחן. כתוצאה מהם שרדו והמשיכו לשחק בליגה הבכירה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לאמיליו בוטרגניו (), ריאל מדריד, שכבש 19 שערים ב-35 משחקים. 
* פרס זאמורה לשוער הטוב ביותר הוענק לאבל רסינו (), אתלטיקו מדריד, שספג 17 שערים ב-33 משחקים. 

פרס דון בלון הוענק על ידי העיתון דון בלון:
***הספרדי המצטיין:**  יון אנדוני גויקוצ'אה ()
***הזר המצטיין:**  ברנד שוסטר () 
***מאמן העונה:**  יוהאן קרויף ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1990 1991
קטגוריה:תחרויות כדורגל ב-1990
קטגוריה:תחרויות כדורגל ב-1991
קטגוריה:1991 בספרד
נתניאל פרידמן

ממוזער|נאט פרידמן באפריל 2006
**נתניאל (נאט) דוּריף פרידמן** (באנגלית: **Nathaniel Dourif Friedman**, נולד ב-6 באוגוסט 1977), הוא מתכנת ואיש עסקים יהודי אמריקאי,  מנכ"ל גיטהאב סמנכ"ל במיקרוסופט, מייסד ומנכ"ל Xamarin ומייסד Ximian, יחד עם מיגל דה איקזה בשנת 1999, חברה שנרכשה על ידי נובל ב-2003.
## ביוגרפיה
ב-1999, הוא קיבל בוגר במדעים במדעי המחשב ומתמטיקה מן המכון הטכנולוגי של מסצ'וסטס.

ב-Novell, לאחר רכישת החברה שהקים, Ximian, פרידמן היה CTO בתחום קוד פתוח עד ינואר 2010.

בשנת 2011 קנתה Attachmate את Ximian והכריזה על פיטורי מאות עובדים, כולל מרבית העובדים שתמכו במונו. לאור המהלך של Attachmate, עתיד התכנה היה בסכנה. חודש לאחר מכן, במאי 2011, פרידמן פרש והפך למנכ"ל של Xamarin, חברה חדשה שהקים יחד עם מיגל כדי להמשיך את הפרויקט.

בפברואר 2016, Xamarin נרכשה על ידי Microsoft בסכום שהוערך בכחצי מיליארד דולר.

כיום, פרידמן הוא מנכ"ל גיטהאב שירות אירוח מיזמי לקוד.

## קישורים חיצוניים

* 

## הערות שוליים

קטגוריה:אנשי עסקים יהודים אמריקאים
קטגוריה:מתכנתים יהודים
קטגוריה:מתכנתים אמריקאים
קטגוריה:בוגרי המכון הטכנולוגי של מסצ'וסטס
קטגוריה:מייסדי חברות טכנולוגיה יהודים
קטגוריה:אמריקאים שנולדו ב-1977
ישעיהו (פירושונים)

קטגוריה:שמות משפחה שמקורם בתנ"ך
קטגוריה:שמות משפחה עבריים
עונת 1989/1990 בלה ליגה

**עונת 1989/1990** הייתה העונה ה-59 של לה ליגה שהיא הליגה הספרדית הבכירה בכדורגל. העונה החלה ב-2 בספטמבר 1989 והסתיימה ב-6 במאי 1990. 

הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה.

בהתאם לתוצאות של העונה הקודמת אלצ'ה, ריאל מורסיה, ריאל בטיס ואספניול ירדו ליגה. מליגת המשנה עלו ראיו ואיקאנו, טנריפה (כדורגל), קאסטיון ומיורקה.

ריאל מדריד זכתה בתואר וזאת בפעם ה-25 בתולדות המועדון וזאת הייתה הזכייה החמישית ברציפות. היא הצליחה לזכות בהסופר קאפ הספרדי תוך ניצחון על ברצלונה בסיכום מפגש כפול - 1:0, 4:1. זאת בפעם השלישית ברציפות.

סלטה ויגו וראיו ואיקאנו ירדו לליגת המשנה בסוף העונה. טנריפה ומאלגה השתתפו במשחקי המבחן. כתוצאה מהם מאלגה ירדה ליגה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק להוגו סאנצ'ס (), ריאל מדריד, שכבש 38 שערים ב-35 משחקים. הוא זכה בתואר בפעם החמישית בקריירה. זאת הייתה הפעם הראשונה מאז עונת 1959/1960 כאשר פרנץ פושקש כבש מעל לשער בממוצע במהלך העונה. בסיום העונה הוא גם זכה בנעל הזהב האירופית. 
* פרס זאמורה לשוער הטוב ביותר הוענק לחואן קרלוס אלבנדו (), ספורטינג חיחון, שספג 31 שערים ב-35 משחקים. הוא זכה בתואר בפעם השלישית בקריירה. 

פרס דון בלון הוענק על ידי העיתון "דון בלון":
***הספרדי המצטיין:**  רפאל מרטין ואסקס ()
***הזר המצטיין:**  הוגו סאנצ'ס () 
***מאמן העונה:**  ג'ון טושאק ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1989 1990
קטגוריה:תחרויות כדורגל ב-1989
קטגוריה:תחרויות כדורגל ב-1990
קטגוריה:1989 באירופה
אנג'ליקה רוס

**אנג'ליקה רוס** (באנגלית: **Angelica Ross**; נולדה ב-28 בנובמבר 1980) היא שחקנית, אשת עסקים, פעילה למען זכויות טרנסג'נדרים ומגישת פודקאסט אמריקאית. היא המייסדת והמנכ"לית של TransTech Social Enterprises, חברה המסייעת לאנשים טרנסג'נדרים בתחום התעסוקה.

## ביוגרפיה
רוס מעידה על עצמה שהרגישה ונתפשה כנשית מגיל צעיר. ב-1998, בגיל 17, סיפרה לאמה שהיא הומו. אמה, נוצרייה אוונגליסטית, אמרה לה שעליה להתאבד, או שהיא עצמה תתאבד, כי "זה בלתי אפשרי" שתהייה אם למישהי כמוה. רוס אכן שלחה ידה בנפשה, אך שרדה את הניסיון.

רוס ברחה מהבית והצטרפה לחיל הים האמריקאי. לאחר כמה חודשים של התעמרות מצד חיילים אחרים, היא ביקשה שחרור משירות תחת מדיניות "Don't Ask Don't Tell" שהייתה אז בתוקף. היא חזרה לבית הוריה במדינת וושינגטון, ושם פגשה במלכת דראג אשר עזרה לה להתחיל את תהליך ההתאמה המגדרית. הוריה לא קיבלו זאת, וזרקו אותה מהבית.

רוס עברה להוליווד, פלורידה, שם עבדה כדוגמנית וכנערת ליווי. לימים, היא פתחה עסק לבניית אתרי אינטרנט ועיצוב גרפי, והתחילה ללמוד משחק. אחר כך העתיקה מגוריה לשיקגו, כדי לשמש כרכזת תעסוקה למרכז Trans Life.

את הארגון TransTech Social Enterprises הקימה רוס בשיקגו ב-2014. במסגרת פעילות העמותה, מכשיר צוות עיצוב קריאייטיב משתתפים טרנסג'נדרים ועובדים אחרים. אשת התקשורת מליסה האריס-פרי הגבירה את הנראות של העמותה ב-2015, כאשר בחרה ברוס כ"חיילת רגלית" הראשונה של תוכנית הטלוויזיה שלה לעונה זו, בקטע בתוכניתה המוקדש לפעילים המקדמים שינוי חיובי בחברה. בנוסף, הייתה רוס גם לנואמת המרכזית בכינוס להט"ב וטכנולוגיה של הבית הלבן באותה השנה.

ב-2016, החלה רוס לשחק בסדרת רשת בשם "Her Story" המתאר את חייהן של נשים טרנסיות בלוס אנג'לס. הסדרה הייתה מועמדת לפרס אמי לסדרת קומדיה או דרמה קצרה.

בין השנים 2018–2019 גילמה את דמותה של קנדי פרוסיטי בסדרת הדרמה "פוזה", למשך שתי עונות ברשת FX Networks. בראיון סיפרה רוס כי תפקידה בסדרה הותאם לה במיוחד על ידי הבמאי ראיין מרפי.

בשנת 2019 החלה לשחק בסדרה "אימה אמריקאית: 1984", המהווה העונה התשיעית בסדרת "אימה אמריקאית". בשנת 2021 המשיכה רוס לעונה העשירית של הסדרה.

בשנת 2022 דיבבה את דמותה של מרג'י בסדרת ההנפשה "דד אנד: שומרי הבית הרדוף" מבית נטפליקס.

בינואר 2024 פורסם כי רוס השיקה פודקאסט משלה בשיתוף עם Crossover Media Group. הפודקאסט נקרא "N.O.W – No Opportunity Wasted with Angelica Ross". הפודקאסט כולל ראיונות גם עם ידוענים - ביניהם בילי פורטר, שרה רמירז ומריאן ויליאמסון.

## פרסים והכרה
* 2015 – Be Amazing Award, Transgender National Alliance
* 2016 – Trailblazer Award, Black Trans Advocacy Awards
* 2016 – Visibility Award, Human Rights Campaign

## קישורים חיצוניים

* 

* TransTech Social Enterprises אתר העמותה

## הערות שוליים

קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:שחקניות קולנוע וטלוויזיה אפרו-אמריקאיות
קטגוריה:שחקנים להט"בים אמריקאים
קטגוריה:מגישי פודקאסטים אמריקאים
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:אישים שנשפטו על פי חוקים נגד להט"ב
קטגוריה:אישים שניסו להתאבד
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:אנשי צבא להט"בים
שיכון עליה

**שכונת עליה** היא שכונה הנמצאת בצפון מערב כפר סבא, ישראל. השכונה הוקמה בראשית שנות החמישים על ידי משרד העבודה במטרה לקלוט עולים מאירופה אחרי מלחמת העולם השנייה.

## היסטוריית השכונה
לאחר הקמת מדינת ישראל, הוקם בכפר סבא שיכון שמטרתו הייתה לקלוט עולים מאירופה. השיכון הוקם על ידי משרד העבודה.

בינואר 1950 סוכם להקים 500 יחידות דיור למען עולים חדשים בלבד. תחילה גרו בו רק יוצאי אירופה, אך במרוצת השנים השתנה אופי האוכלוסייה וכיום רוב התושבים הם עולי תימן. שמות הרחובות נקראו על שמות אנשי רוח, סופרים, משוררים ומנהיגים יהודיים מאירופה.

בשנות השישים עלה מספר מקרי הפשע בקרב בני נוער וילדים. לאור כך, הוקם בשנת 1963 בית לזרוס. תחילה הוקמו פעילויות ספורט ולאחר מכן נוספה ספרייה, פעילויות חברתיות ועוד. בית לזרוס פועל גם היום.

מספר שנים לאחר קום השכונה הוקם בה בית ספר שמנה כ-800 תלמידים מכל העיר. הוא שימש בנוסף למוסד חינוכי גם מוסד חברתי ומרכז נוער. בית הספר נסגר והתלמידים פוזרו בבתי ספר שונים בעיר. מבין יוצאי השכונה נמנים הקומיקאי שחר חסון והאלוף תמיר ידעי.

## סגנון הבנייה
שיכון עליה מאופיין בבנייה נמוכה: בתים צמודי קרקע (קומה אחת או שתיים) או בבניינים בעלי שתי קומות.

## גלריית תמונות

קובץ:אבן עלייה.jpg|אבן עלייה
קובץ:בתים בשכונת עלייה.jpg|בתים בשכונת עלייה
קובץ:מכולת עליה.jpg|מכולת עלייה


## קישורים חיצוניים
* שכונת עליה, כפר סבא, סרטון באדיבות מוזאון כפר סבא, עיריית כפר סבא, והטלוויזיה הקהילתית, יוטיוב.
* 

2017 01
קטגוריה:כפר סבא: שכונות
פארק יצחק ולד

ממוזער|הגן בפארק יצחק ולד
**פארק כפר סבא**, הקרוי על שם יצחק ולד, הוא הפארק הגדול ביותר בעיר כפר סבא. הוא ממוקם במזרח העיר בסמוך לאצטדיון לויטה. בגבולו המערבי הוא גובל ברחוב הר תבור; בגבולו המזרחי הוא גובל באצטדיון לויטה וברחוב המוביל; בגבולו הדרומי ברחוב ויצמן; בגבולו הצפוני ברחוב בן יהודה. לפארק שלוש כניסות: ממערב, ממזרח ומדרום. לאחר בניית הפארק הוא עבר הרחבה בחלקו הדרומי בשנת 2009. לחלקי הפארק שנבנו לפני ההרחבה קוראים שלב א' ולאלו שנבנו אחריה נקראים שלב ב'. לאורך כל הפארק מפוזרים פסלים של ניצן יואל אבידור, ספסלים ושבילי הליכה. משנת 2008 בה נפתח הפארק עד לשנת 2014 התקיים הטקס המרכזי של יום העצמאות בפארק, אך משנת 2015 הוא שב למרכז העיר.

## שלב א'
בשלב א' גן משחקים אשר בוצע על ידי האמן הד שמואלי. בגן מתקני שעשוע בצורת צב, ספינה, אוהלים אינדיאנים ועוד. בסמוך אליו בית קפה. בכניסה המערבית ממוקמת בריכה אקולוגית. בחלק המזרחי של הפארק ממוקם סקייטפארק. במדשאות של שלב א' ממוקם מגרש פטנק. בפארק ממוקם בין השאר מבוך שיחים, אזור מנגלים ופינת חי, בה מתקיימים טיפולים.
ממוזער|פארק יצחק ולד, יולי 2022

## שלב ב'
בשלב ב' נבנה גן משחקים מיוחד מותאם לילדים ומבוגרים עם צרכים מיוחדים. הגן פתוח גם לקהל הרחב.
בשלב ב' נמצא גם מגרש מיניפיץ', שולחנות טניס שולחן, אמפיתיאטרון, מגרש שחמט ומסלול אופניים אתגרי. נמצאת בו בשלבי פיתוח בריכת חורף.

במקום נמצא בוסתן פרי לרווחת התושבים ובו שביל גפנים אשר הוקם להנצחת אביב משל, יליד כפר סבא אשר נסחף לים בעת טיול באינדונזיה בשנת 2019 . משפחתו נרתמה לחיפושים נרחבים במשך חודשים בים ,באוויר וביבשה, אך הוא לא אותר והוכר על ידי הרבנות כחלל שמקום קבורתו לא נודע.

## אקולוגיה
בפארק בוצעו מספר פרויקטים סביבתיים אשר מהווים אטרקציה למבקרים אך משמשים גם למטרות אקולוגיות:

**כיתת הפארק** – בתוך הפארק הוקם מבנה בצורת כיפה גאודזית אשר בתוכו מתקיימת "כיתת הפארק" – מרכז לחדשנות בחקלאות עירונית אליו מגיעים תלמידי בתי ספר בעיר במהלך השבוע ומתנסים בפעילות חקלאית ובנושאים סביבתיים. לדוגמה: גידולים חקלאיים, מחזור מים, גידול דבורים. חלק מתוצרי הלימוד משמשים את העיר לאחר מכן.

**גינת מאביקים** – גינה שנשתלו בה צמחים אשר מזמינים חרקים מאביקים ומאפשרים את קיומם במרחב העירוני.

**תינוקיית אבקועים** – אבקוע הוא הצאצא של צב היבשה. בשיתוף פעולה עם עמותת "למען חיות הבר" הובאו אל הפארק אבקועים צעירים אשר אינם מפותחים דיים כדי לשרוד בתנאי הטבע העירוני. בתינוקיה האבקועים מקבלים מזון וטיפול עד שהם מגיעים לבשלות, ואז מועברים על ידי רשות הטבע והגנים למקום מתאים בטבע.

**בריכת החורף** – מקווה מים בנפח של 1,100 קוב שמוזן אך ורק ממי גשמים. הבריכה מדמה את תנאי הגידול שהיו נפוצים בעבר בשרון, לפני התרחבות הבנייה והדיור. מקווה המים מאפשר מרחב מחיה למינים שונים של עופות, זוחלים ודו-חיים.

## חינוך
הפארק מארח יוזמות קהילתיות שונות של חינוך ולמידה לכל הגילאים. מיזם קבע הוא "צומחים בפארק" – מיזם עבור אנשים עם חסמים תעסוקתיים בשיתוף עם עמותת "שכולו טוב". החניכים עובדים בתוך משתלה אשר נמצאת בפארק ורוכשים ניסיון תעסוקתי בתחום הגינון.
## גלריית תמונות

קובץ:דג פארק כפר סבא.jpg|פסל דג
קובץ:גן למוגבלים פארק כפר סבא.jpg|גן לבעלי מוגבלויות
קובץ:ספסלים בפארק כפר סבא.jpg|ספסלים
קובץ:פסל בפארק כפר סבא.jpg|פסל


## קישורים חיצוניים
* פארק כפר סבא

## הערות שוליים

קטגוריה:כפר סבא: גנים ופארקים
כאב שריר מושהה

**כאב שריר מושהה** (באנגלית: **Delayed onset muscle soreness**, בקיצור: **DOMS**) הוא כאב שריר ונוקשות המורגשים במשך שעות עד ימים לאחר אימוני כושר גופני מאומצים.

הכאב החזק ביותר מורגש 24 עד 72 שעות לאחר האימון, והוא נגרם כנראה כתוצאה מהתארכות יתר של סיבי השריר, הגורמת לפצעים מיקרוסקופיים .

כאב זה זוהה והוגדר בשנת 1902 על ידי חוקר בשם תיאודור יו, מאוניברסיטת שארלוטסוויל.

כאב שריר מושהה הוא אחד משני התסמינים של נזק לשריר הנגרם כתוצאה מפעילות גופנית. הסימפטום השני הוא כאב שריר חד , המופיע במהלך פעילות גופנית או מיד אחריה.

כאב שריר מושהה הוא כאב עמום. מצב זה שונה מכאבים חזקים מאוד, העלולים להעיד על תמס שריר (ראבדומיוליזיס), מצב שבו נהרסת מעטפת התאים בשריר, ומלווה בחולשה כללית, נפיחות ושתן אדום או כהה.

## מאפיינים
כאב שריר מושהה מורגש ככאב עמום בשריר הפגוע, המלווה לעיתים קרובות עם רוך או קשיחות בשריר. הכאב מורגש בדרך כלל רק כאשר השריר נמתח או נלחץ, ולא מורגש כאשר הוא במנוחה.

לרוב, עוצמת הכאב עולה ב-24 השעות הראשונות לאחר האימון, ולאחר מכן עולה ויורדת במשך מספר ימים, עד שבוע.

## גורמים לכאב, והקשר בינו לתופעות אחרות
כאב שריר מושהה נגרם על ידי פעילות גופנית המאריכה את השרירים תחת עומס (כיווץ אקסצנטרי). בדרך כלל תרגילים אחרים, כמו תרגילים איזומטריים (סטטיים) או אימון קונצנטרי (המקצר את השריר), אינם גורמים לכאב זה.

כאב שריר מושהה פירושו שנגרם נזק לשריר, אך עוצמת הכאב איננה משקפת בהכרח את עוצמת הנזק שנגרם לשריר. כמו כן, אימון גופני מאומץ עלול לגרום לירידת כוח, טווח תנועה מופחת, ונפיחות בשריר. הוכח כי שינויים אלה מתפתחים באופן עצמאי ואינם קשורים לכאב.

## מניעה
ניתן לצמצם את הסיכוי לכאב שריר מושהה על ידי אימון הדרגתי, במיוחד כאשר מתחילים תוכנית אימונים חדשה.

על פי מספר מחקרים, תרגילי חימום לפני אימון ומתיחות לאחר אימון - אינם מונעים כאבי שריר, וחזרה מרובה על תרגילי מתיחות עלולה כשלעצמה לגרום לכאב.

השימוש בביגוד המתאים לאימון גופני מפחית מעט את עוצמת הפציעה המיקרוסקופית בזמן האימון, ועשוי למנוע כאבי שריר.

תזונה נכונה, הכוללת שתייה במידה מספקת, תורמת למניעת הכאב. מחקרים הראו הקלה בכאבים לאחר צריכה של כורכומין. לוויטמין C לא הייתה השפעה.

## טיפול
בדרך כלל הכאב נעלם עד 72 שעות לאחר הופעתו, ואין צורך לטפל בו. פעילויות המגבירות את זרימת הדם לשריר עשויות לסייע במידת מה, בהן אימון גופני בעצימות נמוכות, עיסוי, מרחצאות חמים או ביקור בסאונה.

טבילה במים קרים נמצאה כלא יעילה בהקלת כאבי שריר במחקר אחד, אך יעילה במחקר אחר.

## קישורים חיצוניים
* 
* 

קטגוריה:מערכת השרירים
קטגוריה:הפרעות שרירים
ראובן ברודסקי

שמאל|ממוזער|250px|במהלך צילומי הסרט '''לבדיתי - האגדה על מרים ילן-שטקליס'''
**ראובן רודיאון ברודסקי** (נולד ב-11 בינואר 1981) הוא במאי, מפיק, עורך וצלם דוקומנטרי ישראלי.

## יצירתו
ברודסקי נולד סנקט פטרבורג, ברית המועצות. בשנת 2000 עלה יחד עם הוריו, אשתו ובנו לישראל ולמד בבית הספר סם שפיגל לקולנוע ולטלוויזיה.

לאחר העלייה לישראל התפרקו נישואיהם של הוריו במקביל להתפרקות נישואיו שלו. את תהליך התפוררותה ובנייתה מחדש של משפחתו בישראל תיעד ברודסקי במסגרת צילום "הום מובי", סרטו הראשון באורך מלא. במאי 2012 זכה הום מובי בפרס הסרט הטוב ביותר בפסטיבל דוקאביב. הסרט זיכה את ברודסקי גם בפרס הצילום.

משפחתו של ברודסקי המשיכה להעסיקו גם ביצירת סרטו "שבעה ימים בסנט פטרסבורג". הסרט תיעד את ביקורם של ברודסקי ואמו ליזה אצל אחיו ליאוניד אשר חזר לרוסיה לאחר העלייה לישראל ובמשך מספר שנים הוגדר כעריק מצה"ל. שבעה ימים בסנט פטרסבורג השתתף אף הוא בפסטיבל דוקאביב בשנת 2015 וזכה בפרסים עבור העריכה והלחן המקורי של עדי רנדט כמו גם בציון לשבח. בנוסף, זכה הסרט גם בפרס הסרט התיעודי הטוב ביותר בתחרות פורום היוצרים הדוקומנטריים.

בשנת 2015 ביים את סרט הטלוויזיה "הישראלים החדשים" בהשתתפותו של חיים יבין. הסרט שודר בערוץ 10, ובחן את השתלבות הדור הצעיר של העלייה הרוסית של שנות ה-90 בחברה הישראלית.

בשנת 2016 ביים את הסרט ממלכת עדני שעסק בקבוצת הכדורגל הפועל מרמורק ברחובות ושודר בערוץ yes דוקו.

בשנת 2017 צילם את סרטה של הלית לוי שמנה.

בשנת 2018 ביים את הסרט לבדיתי - האגדה על מרים ילן-שטקליס, הפרק ה-12 במיזם העברים אשר זכה לציון לשבח במסגרת פסטיבל חיפה ה-34.

ב-2024 עלתה לשידור ביס דוקו הסדרה בלב התביעה העוסקת בפרקליטים פליליים במחוז ירושלים, אותה יצר, בה הוא משמש במאי, צלם ועורך תוכן ראשי.

## חיים אישיים
ראובן ברודסקי חי ברמת גן עם אשתו נועם ובנותיהם. בנו הבכור דניאל, נולד מנישואיו הראשונים.

## פרסים ומועמדויות

## קישורים חיצוניים

* ראובן רודיאון ברודסקי מתארח אצל לונדון וקירשנבאום, youtube 6.1.15
* 
* 

## הערות שוליים

קטגוריה:במאי קולנוע ישראלים
קטגוריה:צלמי קולנוע ישראלים
קטגוריה:עולים בשנות ה-2000
קטגוריה:עורכי קולנוע ישראלים
קטגוריה:מפיקים ישראלים
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1981
גוגומוביל

ממוזער|300px|גוגומוביל Ts קופה
ממוזער|300px|גוגומוביל Ts קופה
ממוזער|300px|גוגומוביל Ts קופה, מבט לתא הנהג
ממוזער|300px|גוגומוביל T 250 סדאן
ממוזער|300px|גוגומוביל TL400 Transporter
ממוזער|300px|מנוע גוגומוביל T 300

**גוגומוביל** (גרמנית: **Goggomobil**) היא דגם של מכונית מיקרו שיוצרו בגרמניה על ידי יצרנית הרכב **גלאס (Hans Glas GmbH)** , משנת 1955 עד 30 ביוני 1969. יוצרו 214,313 מכוניות, 66,511 אופניות, ו־3,667 טנדרים Transporter.

ייצור נוסף ב-אוסטרליה בשנים 1957–1961 הסתכם בכ-5,000 יחידות.

דגם הגוגומוביל דארט אשר יוצר ב-אוסטרליה על ידי חברת המכוניות האוסטרלית "Buckle Motors Pty Ltd" בין השנים 1959–1961, התבסס על דגם ה-"גוגומוביל" הגרמני.

## סוגי הגוגומוביל
* T Goggomobil סדאן - דגם T250, (מנוע 250 סמ"ק המפיק 10.1 כ"ס), ומשנת 1957 גם דגמי T300 ו T400 (מנועי 293 סמ"ק (11 כ"ס) ו- 392 סמ"ק (13.8 כ"ס).  דגם T250 הוצג לראשונה בשנת 1954.
* TS Goggomobil קופה- הוצג בשנת 1957 עם מנועי 250, 300 ו- 400 סמ"ק
* TL Goggomobil ואן (Transporter) - הוצג בשנת 1956

בתחילת שנות ה-70 של המאה ה-20 חלקים של המכונית שולבו במכונית מדגם "AWS Shopper".

## מפרט טכני ומידות
### דגם  סדאן - T 300 Goggomobil

* מנוע 2 צילינדרים, מקורר אוויר  298 סמ"ק, המפיק 11 כ"ס  
* 4 הילוכים ידניים
* מהירות מרבית - 75 קמ"ש
* אורך הרכב  - 2,900 מ"מ
* רוחב - 1,260 מ"מ
* גובה - 1,310 מ"מ
* בסיס גלגלים - 1,800 מ"מ
* משקל - 415 ק"ג

### דגם קופה - TS 300 Goggomobil

* מנוע אחורי 2 צילינדרים, מקורר אוויר 298 סמ"ק, המפיק 13.6 כ"ס
* אורך הרכב - 2,910 מ"מ
* רוחב - 1,300 מ"מ
* גובה - 1,200 מ"מ
* בסיס גלגלים - 1,800 מ"מ
* מהירות מרבית - 85 קמ"ש
* תאוצה 0-80 קמ"ש - 27.9 שניות
* משקל - 420 ק"ג

### דגם  TL Goggomobil ואן (Transporter)

* אורך הרכב - 2,910 מ"מ
* גובה - 1,695 מ"מ
* רוחב - 1,316 מ"מ

## שיווק גוגומוביל בישראל

מכוניות גוגומוביל יובאו לישראל על ידי "גוגו איסר". בשנת 1957 יובאו כמה עשרות מכוניות משומשות ממודל 1957.
עד שנת 1962 יובאו כמה עשרות יחידות. מחירה של הגוגומוביל סדאן היה 2,600 ל"י.

## ראו גם
* מכונית מיקרו
* גוגומוביל דארט
* גלאס גוגו
* PTV 250, PTV 400
* ביסקווטר 100, 200

## לקריאה נוספת
* פרסומת בארץ לגוגומוביל  גוגומוביל - Wheel
* גוגומוביל סדאן  (1:52 דקות), יו-טיוב
* גוגומוביל קופה  (1:29 דקות), יו-טיוב
* גוגומוביל  (30:58 דקות), יו-טיוב
* גוגומוביל  (16:29 דקות), יו-טיוב

## קישורים חיצוניים

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1954
קטגוריה:מכוניות מנוע אחורי
קטגוריה:כלי רכב גרמניים
קטגוריה:רכבי Hans Glas GmbH
עונת 1991/1992 בלה ליגה

**עונת 1991/1992** הייתה העונה ה-61 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1991 והסתיימה ב-7 ביוני 1992. 

הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה.

בהתאם לתוצאות של העונה הקודמת ריאל בטיס וקאסטיון ירדו לליגת המשנה. מליגת המשנה עלו דפורטיבו לה קורוניה ואלבסטה.

ברצלונה זכתה בתואר וזאת בפעם ה-12 בתולדות המועדון. היא זכתה גם בהסופר קאפ הספרדי תוך ניצחון על אתלטיקו מדריד בסיכום מפגש כפול - 2:1, 3:1. 

ריאל ואיאדוליד ומיורקה ירדו לליגת המשנה בסוף העונה. קדיס ודפורטיבו לה קורוניה השתתפו במשחקי המבחן. כתוצאה מהם שרדו והמשיכו לשחק בליגה הבכירה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק למנולו (), אתלטיקו מדריד, שכבש 27 שערים ב-36 משחקים. 
* פרס זאמורה לשוער הטוב ביותר הוענקל  פרנסיסקו בויו (), ריאל מדריד, שספג 27 שערים ב-36 משחקים. 

פרס דון בלון הוענק על ידי העיתון "דון בלון":
***הספרדי המצטיין:**  אגוסטין אלדואיין ()
***הזר המצטיין:**  מיכאל לאודרופ ()
***מאמן העונה:**  יוהאן קרויף ()

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

1991 1992
קטגוריה:תחרויות כדורגל ב-1991
קטגוריה:תחרויות כדורגל ב-1992
קטגוריה:1991 בספרד
קטגוריה:1992 בספרד
טילי סמית'

**טילי סמית** (באנגלית: **Tilly Smith**; נולדה ב-1994) היא אישה מאנגליה, שבהיותה בת 10 הצילה עשרות בני אדם בצונאמי שהתרחש בדצמבר 2004 בתאילנד. על תושייתה קיבלה פרס מאגודת הצי וצוערי הים - האגודה הגדולה בבריטניה לימאות, שמעודדת צעירים לפתח קריירה בחיל הים.

טילי, תושבת אוקסשוט שבסארי, הייתה בחופשה עם הוריה באי פוקט בתאילנד ב-26 בדצמבר, היום בו הכה צונאמי באזור. היא הבחינה בחוף הים בו שהו בסימנים מקדימים לבואו של צונאמי, נסיגה של מי הים, והופעת בועות מים על פני הים, עליהם למדה בשיעור גאוגרפיה בו נכחה שבועיים קודם לכן.

היא שכנעה את הוריה, אחותה בת ה-7 ועשרות תיירים בחוף בו שהתה לברוח מהחוף. בזכות ערנותה לא מת אף אדם בחוף בו הייתה. באסון מתו יותר מ-280 אלף איש ב-13 מדינות. 

טילי שחזרה לאחר המעשה: "שכשירדתי לים הייתה עליו מעין שכבה של קצף כמו בבירה. הוא היה מבעבע. אמרתי "ברצינות הולך להיות פה צונאמי". 
פעולה מהירה שלה ושל עובדי המלון לפינוי חוף מאיקאו הצילה עשרות אנשים. זהו החוף היחיד באי שלא מתו בו בני אדם באותו אסון.

על שמה נקרא האסטרואיד 20002 Tillysmith.
## קישורים חיצוניים
* 
* 

## הערות שוליים

קטגוריה:אנגלים
קטגוריה:ילדים
קטגוריה:אנגליות שנולדו ב-1994
קטגוריה:אנגלים שנולדו ב-1994
אצטדיון לוס קרמנס

**אצטדיון לוס קרמנס החדש** (בספרדית: **Nuevo Estadio de Los Cármenes**) הוא אצטדיון בעיר גרנדה, ספרד. האצטדיון משמש כאצטדיון הבית של מועדון הכדורגל גרנדה מליגת המשנה הספרדית. האצטדיון נבנה בשנת 1995 ומכיל 19,336 מקומות ישיבה.

האצטדיון אירח בעבר מספר משחקים של נבחרת ספרד בכדורגל.

## היסטוריה
האצטדיון נפתח ב-16 במאי 1995 וכשבועיים לאחר מכן נחנך במשחק ידידות בין ריאל מדריד לבאייר לברקוזן, בו ניצחה ריאל מדריד בתוצאה 1-0.

ב-22 באוגוסט 1995, יותר משלושה חודשים לאחר פתיחתו הרשמית של האצטדיון, שיחקה בו לראשונה קבוצת הכדורגל המקומית גרנדה, במשחק הכנה מול ריאל בטיס שהסתיים בתוצאה 4-1 לזכות גרנדה.

בשנת 2011, לאחר עלייתה של גרנדה ללה ליגה, נערך באצטדיון שיפוץ שבו הוקמו יציעים פינתיים בפינות שבין היציעים הקיימים, מה שהגדיל את תכולת האצטדיון מ-16,500 מושבים בשנותיו הראשונות לתכולה של כ-23,100 מושבים.

## קישורים חיצוניים

* ההיסטוריה של האצטדיון באתר Estadios De Espana
* האצטדיון באתר The Stadium Guide
* האצטדיון באתר World Stadiums

## הערות שוליים

לוס קרמנס
קטגוריה:גרנדה (ספרד): ספורט
קטגוריה:גרנדה (כדורגל)
קטגוריה:גרנדה (ספרד): מבנים
הקרבה עצמית

**הקרבה עצמית** היא מעשה בודד או התנהגות מתמשכת של ויתור על דבר שאדם רוצה לעצמו, על מנת לעזור או להגן על אחרים או כדי לקדם או להגן על ערכים. בדרך כלל, תואמת פעולת ההקרבה העצמית את הכלל כי היא אינה משרתת את האינטרס האישי הטוב ביותר של האדם ותותיר את האדם במצב גרוע יותר ממה שהיה לולא היה מקריב מעצמו.

ניתן לבלבל בקלות בין שני סוגי ההקרבה הנפוצים האחרים לבין הקרבה עצמית. הראשון הוא ויתור על טובות הנאה מסוימות בטעות או ללא כוונה. ויתורים כאלה מתרחשים בחיי היומיום גם תוך ניסיון לספק את האינטרסים האישיים, אך מתוך חוסר מודעות. השני הוא דחיית סיפוקים - ויתור על הטבה מינורית לטובת תועלת גדולה יותר בעתיד. הגם שפעולה כזו עשויה להרגיש כמו הקרבה, היא אינה כוללת עלות אמיתית. שני סוגי הקרבנות אלו אינם שייכים להקרבה עצמית.

על אף שלרוב מעשי הקרבה עצמית זוכים לשבחים, התפשט בסוף המאה ה-20 סוג אלים של הקרבה עצמית - טרור המתאבדים, אשר לצד המשבחים אותו קיימת אוכלוסייה נרחבת אשר רואה בו מעשה לא מוסרי ופסול מכל וכל. על פי ההערכות, 3,500 תקיפות כאלה דווחו ב-30 השנים הקודמות.

## ראו גם
* זולתנות
* סופרארוגציה
* שכב על הגדר

## הערות שוליים

*
קטגוריה:אתיקה
קטגוריה:סוציולוגיה של הנתינה
הנני (רומן)

**הנני** (באנגלית: **Here I Am**) הוא רומן דיסטופי פרי עטו של הסופר היהודי-אמריקאי ג'ונתן ספרן פויר, שראה אור בשנת 2016 לאחר הפסקה של עשר שנים מכתיבת הרומן הקודם שלו, "קרוב להפליא ורועש להחריד".

המהדורה העברית של הספר שתורגם בידי קטיה בנוביץ' ראתה אור אף היא בשנת 2016 בהוצאת כנרת זמורה-ביתן.

## תוכן הספר
הספר עוסק בזוגיות וביחסים בתוך משפחה יהודית אמריקאית, תוך כדי כך עולות בספר גם שאלות על צורת הקיום היהודית הלא-מסורתית עם ובלי ציונות ועל יחסה של יהדות ארצות הברית לישראל כמו גם על יחסם של ישראלים ליהודי ארצות הברית.

עלילת הספר עוקבת אחרי חייה של משפחה יהודית, שני אחים ניצולי השואה שאחד מהם הקים את משפחתו בחיפה והשני בוושינגטון די. סי., ומתמקדת בחיי המשפחה של הדור השלישי והרביעי בארצות הברית, על רקע השמדת מדינת ישראל בידי ארצות ערב על רקע דתי-אסלאמי שהתאפשרה בעקבות רעידת אדמה שפקדה את המזרח התיכון והציפה אותו בפליטים שרצו להגיע לישראל שתשתיות החירום שלה נפגעו פחות משאר מדינות האזור. הצתת כיפת הסלע בידי קיצוניים מן הימין הישראלי משמשת את האייתוללה האיראני לגבש את מדינות האסלאם, שיעים וסונים, ערבים ושאינם-ערבים, לאחד כוחות ולהשמיד את מדינת ישראל.

## קישורים חיצוניים

* 
* 
* 
* ד״ר גלי דינור, ספרו של פויר, הנני, משוחח עם סיפור העקידה בתוך: ד"ר לאה מזור, על מקרא הוראה וחינוך
* 
* אריק גלסנר, על "הנני", של ג'ונתן ספרן פויר, בבלוג "מבקר חופשי", 22 בדצמבר 2016
* 
* 	

* A. O. Scott, Invented Disaster and the American Jewish Experience, *[[The Atlantic]]*, September 2016
* Alexander Nazaryan, With joyless prose about joyless people, Jonathan Safran Foer's 'Here I Am' is kitsch at best, *[[Los Angeles Times]]*, September 1, 2016
* Dwight Garner, ‘Here I Am,’ Jonathan Safran Foer’s Tale of a Fracturing Family, *[[The New York Times]]*, September 6, 2016
* Mark Athitakis, Jonathan Safran Foer’s ‘Here I Am’ chronicles troubles at home and abroad, *[[The Washington Post]]*, September 8, 2016
* Daniel Menaker, Jonathan Safran Foer’s New Novel Wrestles With the Demands of Jewish Identity, The New York Times*, September 9, 2016
* Alex Clark, [https://www.theguardian.com/books/2016/sep/09/here-i-am-jonathan-safran-foer-review Here I Am by Jonathan Safran Foer review – self-expression in the Jewish diaspora], *The Guardian*, 9 September 2016
* Adam Kirsch, [http://www.tabletmag.com/jewish-arts-and-culture/books/213489/jonathan-safran-foer-nice-jewish-boy-fiction Jonathan Safran Foer’s Nice-Jewish-Boy Fiction], *Tablet Magazine'', September 16, 2016


## הערות שוליים

קטגוריה:ספרי ג'ונתן ספרן פויר
קטגוריה:ספרי הוצאת כנרת
קטגוריה:ספרי זמורה ביתן
הבן השביעי

**הבן השביעי** (באנגלית: **Seventh Son**) הוא סרט הרפתקאות פנטסטי אמריקאי-בריטי. הסרט, אותו ביים סרגיי בודרוב, צולם בארצות הברית בשנת 2014 ויצא לאקרנים בשנת 2015. בסרט מככבים ג'ף ברידג'ס, בן בארנס, אליסיה ויקנדר, קיט הרינגטון, אוליביה ויליאמס, אנצ'יה טראואה, דג'ימון הונסו, קנדיס מק'קלור, ג'וליאן מור.

## תקציר העלילה
לאחר מסע מפרך נמצא "הבן השביעי" - הגיבור האחרון על פני האדמה. עליו להוכיח את כוחותיו המופלאים במבחן קשה במיוחד.

## קישורים חיצוניים

* 

* 

## הערות שוליים

קטגוריה:סרטי 2015
קטגוריה:סרטי אולפני יוניברסל
קטגוריה:סרטי פנטזיה
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
גל הקור באירופה (2017)

[ממוזער|300px|פני [דנובה קפואים בבודפשט]]
בינואר 2017 הכה גל קור, שמקורו באזור הארקטי, במרכז ובמזרח אירופה וגרם למותם של לפחות שישים בני אדם, מרביתם בפולין. גל הקור גרם גם להשהיית שירותי טיסה, הפלגה ונסיעה בכבישים ובמסילות ברזל באזורים שונים באירופה. השיט בדנובה הופסק בגלל סכנת גושי הקרח הצפים. במהלך השבוע הראשון של ינואר מתו בפולין, בגלל מכת הקור, 46 בני אדם והטמפרטורה ירדה עד מינוס 42 מעלות צלזיוס.

מזג האוויר החריג גרם גם להפסקות חשמל מרובות וכתוצאה מכך אוכלוסיות גדולות נותרו ללא חימום וללא מאור זמן ממושך. נרשמו פציעות רבות בגלל החלקות על משטחי קרח ובמקומות רבים השלטונות פתחו מקלטים מאולתרים, שהציעו מחסה לחסרי בית. מהגרי עבודה ומבקשי מקלט בדרכם לאירופה נפגעו קשה במיוחד. באי לסבוס, תחנת מעבר של מהגרי עבודה ומבקשי מקלט מאסיה ומאפריקה, חיים רבים מהם באוהלים ומבוססים בבוץ, אולם בעקבות ביקורות קשות של סוכנויות הסיוע הרשויות הודיעו שיעבירו את שוכני האוהלים לחדרי מלון ריקים בעונה זו. ממשלת יוון הודיעה שתשלח ללסבוס ספינת צי צבאית, כדי שתשמש כמלון צף עבור הנזקקים.

גל הקור השבית לכמה ימים גם את נמל התעופה אטאטורק באיסטנבול, שמשמש לא מעט ישראלים כתחנת ביניים ליעדים אחרים. גם מזג האוויר בישראל הושפע בירידת טמפרטורות בירידת שלג בגליל.

## קישורים חיצוניים

* גל קור באירופה: עשרות קפאו למוות - רובם פליטים וחסרי בית
* 
* 

## הערות שוליים

קטגוריה:אירופה: מזג אוויר
קטגוריה:סופות
קטגוריה:אסונות טבע ב-2017
קטגוריה:2017 באירופה
לוז צ'יליאני

**לוז צ'יליאני** (שם מדעי: *Gevuina avellana*; מוכר גם בשם **אַוֶולַנוֹ**) הוא מין של עץ ירוק עד המצוי באמריקה הדרומית ונחשב כיום למין היחיד בסוגו. עץ זה הוא יליד דרום צ'ילה והעמקים הסמוכים בארגנטינה. הוא מצוי בגבהים של עד 700 מטר מעל פני הים, ותפוצתו משתרעת בין קווי הרוחב 35° ל-44° דרום. העץ התגלה בדרום אמריקה על ידי הכומר הישועי חואן איגנסיו מולינה.

הלוז הצ'יליאני מתנשא לגובה של 20 מטר, והוא פורח בין יולי לנובמבר. צבע הגזע הוא חום שמנת עם פסים חומים כהים. העלים המקושתים שלו ירוקים ובעלי קצוות משוננים, הפרחים קטנים מאוד ובצבע לבנבן, והפרי הוא אגוז אדום כהה ההופך לשחור עם הזמן. העץ יכול לגדול בצורה זקופה או מסועפת מהקרקע. השם המדעי של הסוג (*Gevuina*) מקורו במילה **גֶוֶון** משפת המפוצ'ה אשר בה כונה עץ זה.

## טקסונומיה
המעמד הטקסונומי של הסוג השתנה במהלך השנים. בסיווגים מסוימים נכללו בסוג כ-3 מינים: *Gevuina bleasdalei* האנדמי לאוסטרליה, *Gevuina papuana* האנדמי לגינאה החדשה, והלוז הצ'יליאני (*Gevuina avellana*). מחקרים נוספים קבעו שהמין האוסטרלי והמין הפפואני מסווגים כמינים בסוג נפרד המכונה *Bleasdalea* או בסוג *Turrillia* האנדמי לפיג'י, בעוד שהלוז הצ'יליאני נותר המין היחיד בסוגו. אף שבספר "הפלורה של אוסטרליה" המין האוסטרלי והפפואני עדיין מוכרים כשייכים לסוג *Gevuina*, זהו הסיווג היחיד כיום שעדיין מתייחס אליהם כך, ובשאר המקומות הם מוכרת כמינים בסוג *Bleasdalea*.

## שימושים
ממוזער|170 פיקסלים|אגוזים של לוז צ'יליאני.
הזרעים של הלוז הצ'יליאני נאכלים חיים, מבושלים במים רותחים או קלויים. האגוזים מכילים כ-12% חלבון, 49% שמן, ו-24% פחמימות. הזרע מכיל ריכוז גבוה מאוד של שמנים בלתי רוויים ונעשה בו שימוש למטרות מגוונות בצ'ילה. הוא גם עשיר בחומרים נוגדי חימצון כגון ויטמין E ובטא-קרוטן. השמן המופק מהלוז הצ'יליאני משמש כמרכיב נפוץ בתכשירים של קרם הגנה, כמרכיב קוסמטי איכותי בגלל הלחות שלו, והוא מהווה גם מקור לחומצות שומן של אומגה 7.

פרחי הלוז הצ'יליאני משמשים כמקור צוף לדבורים, ובסיאטל בוושינגטון נצפו סנאים וציפורים האוכלים מזרעי העצים; בצ'ילה, העץ משמש כמקור מזון לפודו הדרומי. הזרעים מכילים טאנין הנמצא בשימוש בתעשיית העורות, ומהגזע מכינים ארונות וכלי נגינה מעץ. ללוז הצ'יליאני יש עמידות בטמפרטורות קרות עד למינוס 12 בהיותו בוגר, והוא גדל היטב באקלים ממוזג הקפוא למדי בחורף. הלוז הובאה לראשונה לבריטניה בשנת 1826, ומאז הופץ למספר מדינות ברחבי העולם כמו ספרד ואזור הפסיפיק נורת' וסט של ארצות הברית במערב האוקיינוס השקט ובמדינות מסוימות הוא גדל היטב כמו בקליפורניה ובניו זילנד. מרבית אגוזי הלוז הנמכרים בשווקים בדרום אמריקה נאספים בטבע, אך מפותחים גם זנים בעלי תפוקה גדולה יותר של אגוזים בצ'ילה וניו זילנד. העץ מגודל לעיתים כצמח נוי.

## גלריה

Gevuina avellana 1.jpg|
Gevuina avellana (8674344356).jpg|
Gevuina avellana - flores y follaje.JPG|
Flor de guevuin.jpg|


## קישורים חיצוניים

*  לוז צ'יליאני באתר ISHS

קטגוריה:צמחים שתוארו ב-1782
קטגוריה:טקסונים שתוארו בידי חואן איגנסיו מולינה
קטגוריה:פרוטאיים
קטגוריה:צ'ילה: עצים
קטגוריה:ארגנטינה: עצים
קטגוריה:עצי אקלים ימי יציב
קטגוריה:הממלכה האנטארקטית
קטגוריה:צמחים יחידים בסוגם
דייוויד שולקין

**דייוויד ג'ונתן שולקין** (באנגלית: **David Jonathon Shulkin**; נולד ב-22 ביוני 1959) הוא רופא ומנהל יהודי-אמריקאי שכיהן כמזכיר המחלקה לענייני חיילים משוחררים של ארצות הברית מפברואר 2017 ועד 28 במרץ 2018, אז פוטר על ידי נשיא ארצות הברית דונלד טראמפ. קודם לכן כיהן שולקין כסגן לענייני בריאות של מזכיר המחלקה.

## קורות חיים
שולקין נולד בבסיס צבא ארצות הברית בסמוך לשיקגו שבו שירת אביו והוא בן למשפחה יהודית. אביו מארק הוא פסיכיאטר ואמו סאני פסיכותרפיסטית.

ב-1980 סיים תואר ראשון בהמפשיר קולג' שבמסצ'וסטס, ב-1986 סיים לימודי רפואה באוניברסיטת דרקסל שבפילדלפיה. עשה סטאז' ברפואה פנימית בבית החולים האוניברסיטאי של אוניברסיטת ייל וב-1989 סיים התמחות ברפואה פנימית בבית החולים הפרסביטריאני בפיטסבורג ובבית הספר לרפואה של אוניברסיטת פיטסבורג. לאחר מכן השתתף במשך שנתיים בתוכנית ההכשרה הרפואית מטעם קרן רוברט וודס ג'ונסון באוניברסיטת פנסילבניה.

בשנים 1990–1999 עבד כרופא בבית החולים האוניברסיטאי של אוניברסיטת פנסילבניה. בשנים 1999–2003 כיהן כמנכ"ל חברת DoctorQuality אותה הקים, העוסקת בפיתוח תוכנות בתחום שירותי המידע הרפואי ובקרת איכות ברפואה. כיהן כרופא הראשי, פרופסור לרפואה וסגן הדקאן בבית הספר לרפואה של אוניברסיטת דרקסל. ב-2004 מונה לרופא הראשי בבית החולים האוניברסיטאי ופרופסור לרפואה באוניברסיטת טמפל, משנת 2006 מכהן כפרופסור לרפואה במכללת אלברט איינשטיין לרפואה של ישיבה יוניברסיטי בניו יורק. בשנים 2005–2009 כיהן כנשיא ומנכ"ל המרכז הרפואי בית ישראל, תחת ניהולו עבר המרכז הרפואי הליך הבראה ומגרעון גבוה עבר לעודף תזרימי. בשנים 2010–2015 כיהן כנשיא המרכז הרפואי מוריסטאון וכסגן נשיא מערכת הבריאות אטלנטיק (AHS) שבניו ג'רזי, בתקופתו נבחר המרכז הרפואי לבית החולים הבטוח ביותר בניו ג'רזי ונבחר על ידי מגזין Fortune לאחד ממקומות העבודה הטובים בארצות הברית.

ביולי 2015 מונה שולקין על ידי הנשיא ברק אובמה לסגן לענייני בריאות למזכיר המחלקה לענייני חיילים משוחררים. במהלך כהונתו בוצעה רפורמה מקיפה במשרד ומספר החיילים המשוחררים הממתינים לטיפול רפואי מעל חודש ימים קטן מ-57,000 ל-600.

בינואר 2017 הודיע דונלד טראמפ על מינויו של שולקין למזכיר המחלקה המיועד בקבינט שלו. ב-13 בפברואר 2017 אושר מינויו למזכיר המחלקה בתמיכה של כל 100 חברי הסנאט ויום למחרת הושבע לתפקידו. שולקין, לצד ג'יימס מאטיס וג'ון קלי, נמנה עם חברי הקבינט היחידים בממשל טראמפ שאינם חברי המפלגה הרפובליקאית (אלא עצמאיים). הוא פוטר מתפקידו ב-28 במרץ 2018.

## חייים אישיים
שולקין נשוי למרלי ברי, אף היא רופאה אותה הכיר בתקופת לימודיהם בבית הספר לרפואה. הם הורים לבן ובת.

## קישורים חיצוניים

* 

* עדותו של שולקין בסנאט
* קורות חיים
* דייוויד שולקין באתר המחלקה לענייני חיילים משוחררים

## הערות שוליים

קטגוריה:אמריקאים ילידי אילינוי
קטגוריה:רופאים פנימיים יהודים
קטגוריה:רופאים יהודים אמריקאים
קטגוריה:בוגרי מכללת המפשייר
קטגוריה:בוגרי אוניברסיטת דרקסל
קטגוריה:מנכ"לים אמריקאים
קטגוריה:מנכ"לים יהודים
קטגוריה:מנהלי בתי חולים יהודים
קטגוריה:סגל ישיבה יוניברסיטי
קטגוריה:סגל אוניברסיטאות ומכללות בארצות הברית
קטגוריה:נשיאות ברק אובמה: אישים
קטגוריה:חברי הקבינט של ארצות הברית בממשל דונלד טראמפ הראשון
קטגוריה:נשיאות דונלד טראמפ: אישים שפרשו או הודחו
קטגוריה:מזכירים לענייני חיילים משוחררים של ארצות הברית
קטגוריה:אמריקאים שנולדו ב-1959
פאינקופיליים

**פאינקופיליים** (שם מדעי: Phaenicophilidae) היא משפחה של ציפורי שיר הקרובים למשפחת הפרושיים ומצויים בעיקר באיים האנטילים ובאיי בהאמה שבתוך האוקיינוס האטלנטי.

ציפורים אלה נחשבים בדרך כלל לחלק מקבוצת הטנגריים שנחשבת לשבט של פרושיים. גם אלה שרואים בה משפחה עצמאית החשיבו את סוגי משפחת הפאינקופיליים לחלק ממנה ולאחר מכן לחלק מהפרושיים.

כמה חוקרים ביצעו בדיקות מולקולריות בסוג Phaenicophilus והסיקו שהוא ועוד כמה מינים נפרדים ממשפחת הפרושיים הגדולה. מינים אלו הפכו על פי חוקרים מעטים למשפחה עצמאית שנחשבת למשפחת ביניים בין הפרושיים לפזאיים וכן לסבכי העולם החדש.

הם דומים במראם לטנגרות רגילות ובעלי מקורים גדולים, רגליים חזקות ונוצות צבעוניות. הם חיים ביערות גשם וניזונים מחרקים ופירות.

## מיון
*משפחה **פאינקופיליים** (Phaenicophilidae)
**סוג ומין יחיד Nesospingus speculiferus
**סוג Spindalis - בו 4 מינים
**סוג Calyptophilus - בו 2 מינים
**סוג ומין יחיד Microligea palustris
**סוג ומין יחיד Xenoligea montana
**סוג Phaenicophilus - בו 2 מינים

## קישורים חיצוניים

קטגוריה:בעלי חיים שתוארו ב-1886
קטגוריה:טקסונים שתוארו בידי פיליפ סקלטר
קטגוריה:דרוראים
מנחם גרינוולד

רבי **מנחם גרינוולד** (ה'תר"ג, 1842 - כ"ה בתשרי ה'תר"ץ, 1929) היה רב העיר שופרון בהונגריה.

## ביוגרפיה
נולד בהונגריה, לפנחס ויוכבד. היה תלמידו של רבי אליעזר זוסמן סופר ושל רבי אברהם שמואל בנימין סופר, בעל "הכתב סופר", מצעירותו בשנת ה'תרל"ג נקרא לשמש כרב הקהילה האורתודוקסית בשופרון.

בשנת ה'תר"ל נישא למרת מלכה בת רבי דוד ניימן-לאקנבך ראב"ד בעיר פרשבורג ולאחר פטירתה נישא בשנית לבת דודתה שרה בת רבי יצחק קראמר אב"ד בנייהייזל.

שימש כנשיא כולל אשכנזים בארץ הקודש. היה חברו של רבי יוסף חיים זוננפלד, שהעריכו וכיבדו מאוד. הוא כתב עליו: "שהיה לי אוהב נאמן". וכינה אותו בתואר "גדול הדור", נפטר בכ"ה בתשרי תר"צ (1929), בהיותו בן שמונים ושבע, ונקבר בשופרון. מעט מדברי תורתו נדפסו בסוף ספרו של חמיו שו"ת ניר לדוד החדשות, מהדורת תשמ"א.

## צאצאיו
* בנו הרב יהודה גרינוולד, רב ומו"צ בלוצרן שווייץ. נפטר בשנת ה'תש"ז.
* בנו רבי שמואל, תלמיד השבט סופר שימש כשו"ב בשופרון נרצח ב-1944 באושוויץ-בירקנאו, נינו הוא הרב שמואל קדר.
* בנו רבי יהושע, חתנו של ד"ר רובנס מראשי הקהילה האורתודוקסית בגלזנקירכן, שימש כרבה של מיראן באיטליה ואחר כך רב קהילת מחזיקי הדת בניו יורק. נפטר בשמחת תורה ה'תש"ל.
* בנו מלכיאל גרינוולד, פעיל בתנועת המזרחי בווינה ועיתונאי בירושלים. נפטר בא' באדר תשכ"ח. 
* בתו רחל, נישאה לרב כתריאל בלום, בן הרב עמרם בלום. בנם הרב עמרם בלום כיהן כרבה של בואנוס איירס ואחר כך רב בעיר קליבלנד במדינת אוהיו שבארצות הברית, חתנו הוא הרב אליהו דב וכטפוגל.

## קישורים חיצוניים

* עץ משפחתי.

## הערות שוליים

קטגוריה:רבנים הונגרים
קטגוריה:ראשי ישיבה הונגרים
קטגוריה:בוגרי ישיבת פרשבורג
קטגוריה:תלמידי הכתב סופר
יחסי אלג'יריה–בנגלדש

**יחסי אלג'יריה–בנגלדש** (בערבית: **العلاقات الجزائرية البنغالية**; בבנגלית: **আলজেরিয়া–বাংলাদেশ সম্পর্ক**) הם היחסים הדיפלומטיים בין **[[אלג'יריה|הרפובליקה האלג'יראית הדמוקרטית העממית]]** ובין **[[בנגלדש|הרפובליקה העממית של בנגלדש]]**. אלג'יריה לקחה חלק גדול בכניסת בנגלדש כחברה לארגון לשיתוף פעולה אסלאמי לאחר עצמאותה מפקיסטן בשנת 1971.

## היסטוריה
אלג'יריה הכירה בבנגלדש בדצמבר 1971, זמן קצר לאחר עצמאותה במרץ באותה השנה. היחסים בין שתי המדינות כוננו ב-1973 לאחר שנשיא בנגלדש הראשון מוג'יבור רחמן נסע לביקור באלג'יר שאירחה את פסגת המדינות הבלתי-מזדהות. בשנת 1974 נסע הנשיא האלג'יראי הוארי בומדיין לביקור רשמי בדאקה. באותה שנה ביקר בומדיין בלהור שבפקיסטן כדי לפגוש את נשיא בנגלדש הראשון מוג'יבור רחמן, במפגש פסגה של הארגון לשיתוף פעולה אסלאמי. אלג'יריה לקחה חלק גדול בעידוד בנגלדש להיכנס לארגון זה באותה שנה.

לאלג'יריה אין שגרירות בדאקה, אך קיים רצון במדינה להקים כזו לקראת סוף העשור השני של המאה ה-21. לבנגלדש יש שגרירות באלג'יר והאינטרסים של בנגלדש באלג'יריה מנוהלים שם.

## יחסים כלכליים
היחסים הכלכליים בין בנגלדש לאלג'יריה נמצאים במגמת עלייה מאז תחילת המאה ה-21, ושתי המדינות מראות עניין בהרחבת היחסים, בהצהרות ובמעשים. תרופות, מוצרי עור ומלמין מתוצרת בנגלדש זוכים להערכה באלג'יריה כמוצרים בעלי פוטנציאל מסחרי גבוה. ערך הייצוא מבנגלדש לאלג'יריה בשנת 2014 עמד על 15.9 מיליון דולר אמריקני, וכלל בעיקר מוצרי טקסטיל והנעלה. ערך הייצוא מאלג'יריה לבנגלדש באותה שנה עמד על 112 אלף דולר אמריקאי בלבד וכלל רק פירות טרופיים.

## הערות שוליים

קטגוריה:ערכים ללא קטגוריות פיזיות - יחסי חוץ
פסרליים

ממוזער|Melozone aberti
ממוזער|Pezopetes capitalis
**פסרליים** (שם מדעי: Passerellidae) היא משפחה קטנה של ציפורי שיר הקרובה לגבתוניים, לפרושיים ולטנגריים ובתוכה רוב המינים המכונים "דרורי העולם החדש". משפחה זו אינה מוסכמת על מרבית החוקרים והיא נוצרה רק בזמן האחרון.

ציפורים אלה מצויות רק ביבשת אמריקה ונפוצות במגוון בתי גידול מקנדה עד לאזור הטרופי. הם בעלי מקורים נוקשים העוזרים לפיצוח זרעים ודומים במראם לדרור הנפוץ. עם זאת הם מעט יותר צבעוניים ועקב שהותם בעיקר ביערות הם כונו "דרורי עצים".

עופות אלה חיים במגוון בתי גידול ולעיתים נודדים דרומה בחורף. הם ניזונים בעיקר מזרעים וגם מחרקים ומפירות שונים. למרות השם הם אינם קשורים באמת למשפחת הדרוריים.

## מיון
*משפחת **פסרליים** (Stenostiridae)
**סוג Chlorospingus
**סוג Rhynchospiza
**סוג Ammodramus
**סוג Arremonops
**סוג Peucaea
**סוג ומין יחיד Chondestes grammacus
**סוג ומין יחיד Calamospiza melanocorys
**סוג ומין יחיד Torreornis inexpectata
**סוג Amphispiza
**סוג Spizella
**סוג Arremon
**סוג Passerella
**סוג Junco
**סוג Zonotrichia
**סוג ומין יחיד Pooecetes gramineus
**סוג Artemisiospiza
**סוג Ammospiza
**סוג ומין יחיד Oriturus superciliosus
**סוג ומין יחיד גיבתון סוואנה (Passerculus sandwichensis)
**סוג ומין יחיד Centronyx bairdii
**סוג ומין יחיד Neospiza concolor
**סוג ומין יחיד Xenospiza baileyi
**סוג Melospiza
**סוג ומין יחיד Pezopetes capitalis
**סוג Kieneria
**סוג Melozone
**סוג Aimophila
**סוג Pipilo
**סוג ומין יחיד Oreothraupis arremonops
**סוג Pselliophorus
**סוג Atlapetes

## קישורים חיצוניים

קטגוריה:בעלי חיים שתוארו ב-1851
קטגוריה:טקסונים שתוארו בידי ז'אן-לואי קבאניס
*
יען

**יען**, המכונה בטעות גם **בת יענה** (שם מדעי: *Struthio*), הוא סוג של עופות לא מעופפים ובו שני מינים. שני עופות אלה הם העופות הגדולים ביותר בעולם כיום: יען מצוי המגיע לגובה 260 ס"מ ולמשקל 130 ק"ג ויען סומלי הקטן מעט ומגיע לגובה 200–240 ס"מ ולמשקל 90–130 ק"ג. מוטת כנפיים אצל יען בוגר יכולה להגיע עד לשני מטרים.

## תכונות
יענים הם המהירים מכל העופות היבשתיים, הם יכולים לרוץ במהירות גבוהה (עד ל-60 קמ"ש), ובנוסף יכולים לבעוט בעוצמה רבה באמצעות רגליהם השריריות.

היענים הם בעלי הביצים הכבדות ביותר.

עופות אלו הם אוכלי כל שלעיתים בולעים אבנים קטנות וחפצים נוספים המשמשים כגסטרוליתים בקיבתם.

## תפוצה ואזורי מחיה
מיני יענים אלה חיים כיום רק בסוואנות של אפריקה ובעבר היו כמה מינים שחיו במדבריות מזרח התיכון ואף בישראל. קסנופון מתאר צייד יענים במדבריות סוריה.

### תפוצה בישראל
תת-מין של יען מצוי - יען הנגב חי בנגב עד שנות ה-20 של המאה ה-20 ואז נכחד מהעולם.

בשנות ה-70 של המאה ה-20, כשהיענים בישראל היו בסכנת הכחדה, הובאו לישראל ביצי יען מאריתריאה. כיום ישנו גרעין רבייה של יענים בחי-בר יטבתה. ניתן לראות יענים בישראל גם במספר גני חיות.

במרץ 2021 דווח על משלוח ביצי יען, מחי-בר יטבתה ישראל לסנגל, בה היענים נמצאים בסכנת הכחדה מיידית, ולאחר שעברו התאמה גנטית באוניברסיטה העברית בירושלים.

בינואר 2023 נחשפו שמונה ביצי יען בנות יותר מ-4,000 שנים בחפירות ארכאולוגיות באזור באר מילכה בדרום.

## היען בהיסטוריה
במצריים הקדמונית וברומא העתיקה היען נחשב מלכותי. הירוגליף של יען מייצג צדק ואמת. מקליפות הביצים היו מכינים כוסות יקרות ערך שהיו נסחרות ומגיעות עד לסין. מהנוצות שהיו שוות באורכן היו מכינים מניפות לבני המלוכה. בשרן היה מוגש בסעודות מפוארות ומתואר כי אלאגבאלוס נהג להגיש לאורחיו בשר יען לעיתים קרובות תוך שהוא מציין כי בשר זה כשר לאכילה לפי דת משה (אף כי הדבר אינו נכון). באחת הסעודות מתואר כי הוגשו 600 ראשי יענים.

## מינים
*מין יען מצוי (Struthio camelus)
*מין יען סומלי (Struthio molybdophanes)
*מין Struthio coppensi - נכחד
*מין Struthio linxiaensis - נכחד
*מין Struthio orlovi - נכחד
*מין Struthio karingarabensis - נכחד
*מין Struthio kakesiensis - נכחד
*מין Struthio wimani - נכחד
*מין Struthio daberasensis - נכחד
*מין Struthio brachydactylus - נכחד
*מין Struthio chersonensis - נכחד
*מין יען אסייתי (Struthio asiaticus) - נכחד
*מין Struthio oldawayi - נכחד
*מין Struthio anderssoni - נכחד

## ראו גם

* ביצת יען
* כנף רננים (עוף)

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:יעניים
קטגוריה:עופות טמאים
סיפור אופטימי

**סיפור אופטימי** הוא אלבום האולפן החמישי של הזמרת-יוצרת הישראלית דיקלה. האלבום יצא לאור ב-1 בספטמבר 2016, על ידי חברות התקליטים הליקון. באלבום ישנם 10 שירים ביניהם הסינגל, "הוא כותב לי מאמי", שלו יצא קליפ בערוצם של הליקון ב-Vevo, וצעד שבועות בראש מצעדי ההשמעות.

האלבום הגיע למעמד "אלבום זהב" בישראל, עם מכירות של למעלה מ-20,000 עותקים.

## סינגלים וקליפים
עם ולאחר יציאת האלבום הופצו ארבעה וידאו קליפים לארבעה סינגלים מן האלבום.
; "הוא כותב לי מאמי"
ב-29 במאי 2016 הוציאה דיקלה את הווידאו קליפ הראשון מתוך האלבום, כאשר דיקלה מבצעת את השיר, הקליפ צולם בשחור לבן כאשר ניתן לראות את דיקלה בבית כאשר היא לובשת שמלה שחורה ביחד עם בן זוגה ולבסוף היא "בועטת" בשולחן ופשוט רצה מהבית לעבר הרחוב כשהיא מחזיקה את הנעלי העקב שלה ביד. הקליפ צבר קרוב ל-3 מיליון צפיות ביוטיוב והוא השלישי הנצפה ביותר של הזמרת.
; "אל תלך"

לשיר יצא קליפ מילים כאשר ניתן לראות את דיקלה יושבת על הרצפה כאשר מאחוריה יש קיר בצבע של האלבום שלה "סיפור אופטימי" (תכלת).
; "בדידותי הנהדרת (מישהו אוהב אותי)"
הקליפ יצא ב-31 באוקטובר, כהשיר נכתב על ידי דיקלה והולחן גם כן על ידה, הקליפ מתחיל כאשר ניתן לראות את דיקלה יושבת בכיסא כשהיא לובשת שמלה אדומה ומתאפרת וכשהיא מסתכלת במראה אז היא רואה את עצמה לבושה בשמלת כלה. לאחר מכן ניתן לראות אותה שרה לתוך מיקרופון כאשר יש נרות סביבה.

**"[[מסקרה שחורה]]"**

לשיר יצא יצא קליפ ביוטיוב ב-24 בינואר אשר בקליפ ניתן לראות את דיקלה רוקדת עם כמה רקדנים כאשר יש להם מסקרה בעיניים כשם השיר.

## רשימת רצועות

## קישורים חיצוניים

* 
* 

## הערות שוליים

קטגוריה:אלבומי דיקלה
קטגוריה:אלבומים בעברית
קטגוריה:אלבומים שהופקו על ידי רוני בראון
קטגוריה:אלבומי זהב בישראל
קטגוריה:אלבומי חברת הליקון
הפועל הוד השרון

**הפועל הוד השרון** היא קבוצת כדורגל ישראלית מהעיר הוד השרון, המשחקת בליגה ב' דרום א'.

## היסטוריה
הקבוצה נוסדה בשנת 1965, אך המועדון הקודם, הפועל הדר רמתיים, ייצג את היישובים שחיברו את העיר הוד השרון ב-1964. מועדון זה חדל להתקיים בסוף עונת 1962/1963.

הפועל הוד השרון הגיעה לליגה ב' לראשונה בעונת 76–1975, כאשר הם סיימו במקום הלפני אחרון ושבו בחזרה לליגה ג'. הם שיחקו בליגה זו עד שהעפילו לליגה ב' שוב בשנות ה-90. בעונת 09–2008 הקבוצה סיימה שוב במקום הלפני אחרון וחזרו לליגה ג', שם שיחקה שתי עונות בודדות עד החזרה שלהם לליגה ב' בעונת 11–2010, עונה שבה סיימו כסגנית האלופה. בעונת 14–2013 הקבוצה סיימה כסגנית האלופה של ליגה ב' והתקדמה לראשונה אל עבר מבחני פלייאוף העלייה לליגה א', שם ניצחו את הפועל בקעת הירדן, מכבי עירוני כפר יונה והפועל רהט. בשלב האחרון של משחק פלייאוף העלייה/ירידה פגשה הקבוצה את מכבי באר שבע, משחק שבו גברה הוד השרון על היריבה בתוצאה 0–1 משער של איתי מנחם בדקה ה-89, מה שהבטיח לה את העלייה לליגה א'.

הקבוצה שיחקה בליגה א' במשך ארבע עונות, ובסיום עונת 18–2017 נשרה חזרה לליגה ב'.
עונתה הרביעית בליגה א' הייתה גרועה במיוחד, במהלכה הפסידה הקבוצה את 24 משחקיה הראשונים ובסופו של דבר סיימה את העונה עם נקודה אחת בלבד, אותה השיגה במחזור ה-25 במשחק נגד הפועל בקעת הירדן.

החל מעונת 2018/2019 אימן את הקבוצה יניב לוזון, שאף שיחק במועדון טרם פרישתו, עד לפרישתו בינואר 2026.

## שחקנים בולטים במועדון
בעבר שיחקו בקבוצה יניב לוזון, טל בנש, מתן בראשי ועידן סרור.

## קישורים חיצוניים

* 

## הערות שוליים

קטגוריה:קבוצות כדורגל ישראליות
קטגוריה:הוד השרון: ספורט
קטגוריה:קבוצות כדורגל שהוקמו ב-1965
יאסין בונו

**יאסין בונו** (בערבית: **ياسين بونو**; נולד ב-5 באפריל 1991) הוא כדורגלן מרוקאי המשחק בעמדת השוער באל-הילאל מליגת העל הסעודית ובנבחרת מרוקו.

## קריירת מועדונים
בונו נולד במונטריאול שבקנדה למשפחה מרוקאית ובגיל צעיר חזר עם משפחתו למרוקו שם התיישבו בעיר פאס. בונו התחיל לשחק בגיל שמונה בקבוצת הילדים של וידאד קזבלנקה, ושיחק בכל קבוצות הגיל עד הקבוצה הבוגרת בה רשם שמונה הופעות. ב-14 ביוני 2012 בונו חתם באתלטיקו מדריד מליגת העל הספרדית. תחילה בונו שיחק בקבוצת המילואים מהליגה השלישית. ב-24 ביולי 2014 ערך את הופעתו היחידה בקבוצה הראשונה, בניצחון 0–1 נגד נומנסיה במשחק טרום עונה.

ב-1 בספטמבר 2014 הושאל לריאל סרגוסה מהליגה השנייה עד לסיום העונה. את העונה בונו התחיל כשוער שני, אך לאחר פציעתו של אוסקר והאלי קיבל את ההזדמנות כשוער ראשון ועד לסיום העונה שיחק 16 משחקים. בסיום העונה בונו האריך את חוזהו בקבוצה לעונה נוספת.

ב-12 ביולי 2016 חתם לשנתיים בז'ירונה.

ב-2 בספטמבר 2019 הושאל בונו לסביליה. באוגוסט 2020 פתח בהרכב הקבוצה בגמר הליגה האירופית, שהסתיים בזכייה בתואר לאחר ניצחון 2–3 על אינטר מילאנו. ב-4 בספטמבר 2020 חתם בונו על חוזה קבוע לארבע שנים במועדון. במרץ 2021, במהלך משחק חוץ מול ריאל ואיאדוליד, כבש בונו שער שוויון דרמטי בדקה ה-95, השער הראשון בקריירה המקצוענית שלו.

ובכן בעונת 2022/2023 הוא נכלל בסגל סביליה וניצח את גמר הליגה הארופאית ב-31 במאי בדו-קרב פנדלים נגד רומא.

ב-17 באוגוסט 2023 חתם באל-הילאל מליגת העל הסעודית.

## קריירה בינלאומית
בונו החליט לייצג את מרוקו לאחר שהעדיף אותה על קנדה, מולדתו. בונו השתתף עם נבחרת מרוקו בכדורגל עד גיל 20 בגביע טולון. בונו גם השתתף עם הנבחרת באולימפיאדת לונדון (2012).

ב-14 באוגוסט 2012 ערך את הופעת הבכורה שלו בנבחרת הבוגרת בהפסד 1–2 ל. בונו נכלל בסגל הנבחרת לקראת גביע אפריקה לאומות 2017.

נכלל בסגל נבחרת מרוקו לטורניר מונדיאל 2022. בונו נכלל בהרכב הראשון בשניים משלושת משחקי שלב הבתים. כן פתח בהרכב במשחק שמינית הגמר. בתום אותו משחק, אשר הסתיים ללא שערים, הצטיין כאשר עצר שתיים משלוש בעיטות הכרעה מ-11 מ' של ספרד (בעיטה נוספת פגעה בקורת השער), מה שהוביל לניצחון מרוקו 3-0 ולעלייתה לרבע הגמר

נכלל בסגל נבחרת מרוקו לטורניר גביע אפריקה לאומות 2023.

## תארים
;סביליה
* הליגה האירופית (2): 2019/2020, 2022/2023
## קישורים חיצוניים

## הערות שוליים

קטגוריה:כדורגלנים קנדים
קטגוריה:כדורגלנים מרוקאים
קטגוריה:שוערי כדורגל קנדים
קטגוריה:שוערי כדורגל מרוקאים
קטגוריה:פאס: כדורגלנים
קטגוריה:כדורגלני וידאד קזבלנקה
קטגוריה:כדורגלני אתלטיקו מדריד
קטגוריה:כדורגלני ריאל סרגוסה
קטגוריה:כדורגלני ז'ירונה
קטגוריה:כדורגלני סביליה
קטגוריה:כדורגלני אל-הילאל
קטגוריה:ספורטאים מרוקאים בספרד
קטגוריה:ספורטאים קנדים בספרד
קטגוריה:ספורטאים מרוקאים בערב הסעודית
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-1991
קטגוריה:קנדים שנולדו ב-1991